EkBass/fiwiki-20250220-pages-articles huggingface dataset:
Continental Airways

Continental Airways Airline Codes oli Moskovassa kotipaikkaansa pitävä venäläinen lentoyhtiö, joka operoi kansainvälistä matkustajaliikennettä. Yhtiö perustettiin vuonna 1995, ja sen kotikenttänä toimi Šeremetjevon kansainvälinen lentoasema Moskovassa. Yhtiö lopetti toimintansa vuonna 2007. == Laivasto == Continental Airwaysin laivasto elokuussa 2006:Flight International, 3-9 October 2006 * Tupolev Tu-154M 3 kpl == Lähteet == Luokka:Entiset venäläiset lentoyhtiöt
Rudolf Abel

Rudolf Ivanovitš Abel (, oik. William August Fisher; venäläisittäin Viljam Genrihovitš Fišer (); 11. heinäkuuta 1903 Newcastle-upon-Tyne – 15. marraskuuta 1971 Moskova) oli neuvostoliittolaisen tiedustelu- ja vakoilujärjestö KGB:n eversti. Hänen vanhempansa olivat tsaarin Venäjältä 1901 Englantiin paenneet vallankumoukselliset Heinrich ja Ljubov Fisher. Vuonna 1921 Fisher palasi vanhempiensa kanssa Moskovaan. Fisher työskenteli Venäjällä tulkkina ja puna-armeijan radiopataljoonassa, kunnes hänet värvättiin OGPU:n palvelukseen vuonna 1927. Vuonna 1948 Fisher siirtyi vakoojaksi Yhdysvaltoihin, missä hän käytti nimeä Emil Robert Goldfus. Brooklynissa peiteammattinaan valokuvaamoa pitänyt Fisher "Goldfus" johti Yhdysvaltoihin organisoimaansa laajaa vakoilurengasta. Fisher pidätettiin ja vangittiin vakoilurenkaaseen kuuluneen inkerinsuomalaisen Reino Häyhäsen ilmiannon perusteella vuonna 1957. Hän ilmoitti pidättäjilleen oikeaksi nimekseen Rudolf Abel, mahdollisesti viestittääkseen siten Moskovaan, että on joutunut pidätetyksi. Hän ei milloinkaan paljastanut oikeaa nimeään pidättäjilleen. Hänet tuomittiin 30 vuoden vankeusrangaistukseen. Yhdysvallat vaihtoi Rudolf Abelin vuonna 1962 Neuvostoliitossa vangittuna olleeseen vakoilulentäjä Gary Powersiin ja Frederic Pryoriin. KGB:n illegaaleista vastaavan osaston entinen päällikkö Vladimir Kuzitškin piti Abelia esimerkkinä epäonnistuneesta illegaalista. Heillä oli puutteita peitetarinoissaan ja vaikeuksia sopeutua kohdemaidensa elämäntyyliin. Steven Spielbergin ohjaamassa elokuvassa Vakoojien silta (2015) Abelia näyttelee Mark Rylance. ==Lähteet== * * ===Viitteet=== Luokka:Neuvostoliittolaiset vakoojat Luokka:KGB Luokka:Vuonna 1903 syntyneet Luokka:Vuonna 1971 kuolleet
Denílson (jalkapalloilija, 1988)

Denílson Pereira Neves, pelaajanimeltään vain Denílson (s. 16. helmikuuta 1988 São Paulossa, Brasiliassa) on brasilialainen jalkapalloilija, pelipaikaltaan keskikenttäpelaaja. Hän pelaa englantilaisen jalkapalloseuran Arsenalin riveissä, jonne hän siirtyi lokakuussa 2005. Ennen siirtoaan Lontooseen hän pelasi Brasilian pääsarjan São Paulossa, jossa hän pelasi 12 ottelua. Denílson pelasi menestyksekkäästi Copa Libertadores -turnauksessa vuonna 2005, ja hän on myös Brasilian alle 19-vuotiaiden maajoukkueen kapteeni. == Aiheesta muualla == * Denílsonin pelaajaprofiili Arsenalin sivustolla Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Robert Miles

Robert Miles (syntyjään Roberto Concina, 3. marraskuuta 1969 – 9. toukokuuta 2017) oli italialainen DJ sekä trance-, tekno- ja elektronisen musiikin säveltäjä. ==Tausta== Robert Miles aloitti musiikkiharrastuksen jo nuorena soittamalla pianoa, jossa hänestä nopeasti kehittyi varsin etevä. Hän siirtyi työskentelemään musiikin parissa jo 19-vuotiaana. Aluksi hän työskenteli eri yökerhoissa Italiassa ja vuonna 1990 sijoitti säästönsä käytettyihin laitteisiin, perusti vaatimattoman studion ja rupesi säveltämään. Sävellykset eivät kuitenkaan aluksi herättäneet suurta huomiota. Vuonna 1994 Robert Miles sävelsi itsensä piireihin dream trance -tyylisellä kappaleella "Children". Jo kaksi viikkoa sen julkaisemisen jälkeen vuonna 1995 sitä oli myyty 350 000 kappaletta ympäri Eurooppaa, ja se oli saavuttanut menestystä useiden maiden listoilla. Se myi platinaa Isossa-Britanniassa ja Saksassa ja kultaa useissa muissa maissa. Milesin seuraava single oli "Fable", jonka laulajana oli Fiorella Quinn. Itse debyyttialbumi Dreamland ilmestyi Euroopassa 7. kesäkuuta 1996. Se julkaistiin Yhdysvalloissa muutama päivä myöhemmin uuden kappaleen "One and One" kera. "One and One" ilmestyi myös Dreamland - the winter edition -albumilla, joka julkaistiin Saksassa. Marraskuussa 1997 Miles julkaisi kappaleen "Freedom", joka löytyy myös 27. marraskuuta 1997 ilmestyneeltä levyltä 23am. Seuraava albumi Organik julkaistiin vasta 11. kesäkuuta 2001. Se ilmestyi sekä vinyylinä että CD:nä. Albumia usein pidetään poikkeavana Milesin aiemmasta tuotannosta. Organik Remixes, joka ilmestyi vuonna 2003 koostui nimensä mukaan lähes pelkästään edellisen albumin remixeistä. Kappaleet levylle valittiin Robert Milesin kotisivulla pidetyn kilpailun perusteella. Albumilla on myös yksi uusi kappale nimeltään "Bhairav", jonka voimakkaat vokaaliosuudet laulaa Amelia Cuni. Vuoden 2003 loppupuolella Robert Miles muutti Lontoosta Los Angelesiin ja perusti siellä Salt Recordsin. Seuraavana vuonna ilmestyi uusin albumi Miles Gurtu. Miles asui Ibizalla ja valmisteli - Milesin kotisivun mukaan - viimeistä albumiaan, joka julkaistaan nimellä Robert Miles. Miles kuoli sairauteen 9. toukokuuta 2017 Ibizalla. ==Valikoitu diskografia== ===Albumit=== *1996 Dreamland *1996 Dreamland - The Winter Edition *1997 23am *2001 Organik *2002 Organik Remixes *2004 Miles Gurtu *2011 TH1RT3EN ===Singlet=== ;Robert Miles *1995 "Soundtracks EP" *1995 "Red Zone" *1995 "Children" (UK #2, US #21) *1996 "Fable" (Solistina Fiorella Quinn) (UK #7) *1996 "One and One" (Solistina Maria Nayler) (UK #3, US #54) *1997 "Freedom" (Solistina Kathy Sledge) (UK #15) *1998 "Full Moon" *1998 "Everyday Life" *2001 "Paths" (Solistina Nina Miranda) (UK #74) *2002 "Improvisations: Part 2" *2002 "Connections/Separations" *2002 "Organik Remixes" *2002 "Pour Te Parler (Remixes)" ;Roberto Milani *1994 "Can The Rhythm" *1994 "Ghost" *1995 "Oxygen EP Vol. 1" *1996 "The Robot" (Mukana DJ Fain) *1996 "Outbreak" == Lähteet == Luokka:DJ:t Luokka:Italialaiset elektronisen musiikin artistit Luokka:Vuonna 1969 syntyneet Luokka:Vuonna 2017 kuolleet
Pitovoima

Pitovoima eli downforce on ajoneuvoon alaspäin kohdistuva aerodynaaminen voima. Downforce saadaan aikaan erilaisilla ilmanohjaimilla; korin muodolla, erilaisilla siivillä ja spoilereilla sekä niin sanotulla diffuusorilla. Diffuusoriksi kutsutaan kilpa-auton pohjan peräosan muotoilua ylöspäin, jolloin auton peräosaan syntyy ajettaessa alipaine, joka vetää pohjaa rataa kohti. Downforcen suuruus riippuu yleensä auton nopeudesta, ja se vaikuttaa erittäin paljon kilpa-auton ajokäyttäytymiseen. Downforce lisää auton renkaiden kitkaa ja esimerkiksi loivissa kaarteissa, joissa nopeudet ovat suuria, downforce lisää nopeutta huomattavasti. Downforce pienenee, kun auto hidastuu, esim. ennen kaarretta tai sen aikana. Diffuusorilla ja takasiivellä saavutettu downforce lakkaa painamasta autoa maahan, jolloin auton renkaat menettävät pitoaan. Jos takarenkaissa ei ole riittävää pitoa, auto yliohjautuu ja pyrkii pyörähtämään. Jos taas eturenkaissa ei ole riittävää pitoa, auto aliohjautuu eli ei käänny renkaiden osoittamaan suuntaan. Jos downforcea pyritään tavoittelemaan liikaa, voi suoranopeus kärsiä. Yleensä kilpa-autoilun säännöt eivät salli ajon aikana säädettäviä ilmanohjaimia, joista olisi paljon hyötyä, mutta kuitenkin esimerkiksi Formula 1 -autoissa käytetään säädettäviä etusiipiä. Etusiivessä on mekanismi, jolla saadaan mutteria kääntämällä siivekkeiden kulmaa säädettyä. Säätäminen tehdään varikkopysähdyksen aikana. Liikuteltava takasiipi tuli uudistuksena sallituksi Formula 1 kaudella 2011. Luokka:Virtausdynamiikka Luokka:Autourheilu
Tampere Cup

250px|thumb|right|Ilves–Blues vuoden 2007 Tampere CupissaTampere Cup on jokavuotinen Tampereella pelattava jääkiekkoturnaus. Se järjestettiin ensimmäisen kerran vuonna 1989 ja vuonna 2008 pelattu turnaus oli järjestyksessään jo kahdeskymmenes. Vuonna 2009 turnausta ei pelattu. Turnauksessa on tänä aikana käynyt pelaamassa kaikkiaan 47 eri joukkuetta 13:sta eri maasta (vuoden 2008 jälkeen). Isäntäjoukkueet Ilves ja Tappara ovat osallistuneet joka vuosi, mutta muut joukkueet ovat vaihdelleet. Turnauksen voitto jäi tuona aikana Suomeen kaikkiaan 7 kertaa. Tamperelaisten joukkueiden jälkeen ahkerin osallistuja on ollut ruotsalainen Luleå, joka on osallistunut turnaukseen 11 kertaa. Turnaukseen osallistui vuodesta 2001 lähtien kuusi joukkuetta joka vuosi. Tätä ennen osallistujia oli kahdeksan. Turnaus jäi tauolle vuoden 2008 jälkeen. Tampere Cup teki paluun elokuussa 2015 Decens Tampere Cup -nimellä. Ilveksen ja Tapparan lisäksi turnaukseen osallistui Helsingin IFK ja Turun Palloseura. Turnaus oli kaksipäiväinen ja turnauksen lopulta voitti Helsingin IFK. Turnaus järjestettiin myös elokuussa 2016. Tuolloin voittoa juhli Tappara kaaten finaalissa TPS:n 1-0 Jere Karjalaisen maalilla. Pronssiottelussa Ilves voitti HIFK:n 2-1 voittolaukauskilpailun jälkeen. Varsinainen peliaika päättyi 1-1. Elokuun 2017 Tampere Cupiin osallistuvat Tapparan ja Ilveksen lisäksi HIFK sekä Pelicans. Vuoden 2018 Tampere cupiin osallistui samat joukkueet kuin viime vuonnakin. Tappara voitti turnauksen jo kolmatta kertaa peräkkäin kukistamalla finaalissa HIFK:in 4-0. Vuoden 2021 Tampere cupiin osallistui Tapparan ja Ilveksen lisäksi tällä kertaa KooKoo ja HPK. Turnauksen pelipaikkana toimi poikkeuksellisesti Tesoman jäähalli. Vuoden 2022 Tampere cupiin osallistui Tapparan ja Ilveksen lisäksi tällä kertaa HPK ja JYP. Turnauksen pelipaikkana toimi ensimmäisen kerran ikinä Nokia Arena. Tappara voitti koko turnauksen jättämällä HPK:n hopealle ja Ilveksen pronssille. Vuoden 2023 Tampere cupiin osallistuu Tapparan ja Ilveksen lisäksi tällä kertaa Timrå IK ja Ässät. == Mitalistit == vuosi mestari hopeaa pronssia 1989 Sokol Kiova Tappara Ilves 1990 Djurgården Luleå Krylja Sovetov 1991 Dynamo Moskova Team USA Team Canada 1992 Dynamo Moskova Luleå Frölunda 1993 Team USA Luleå Ilves 1994 HIFK Tappara Frölunda 1995 Luleå Team USA TsSKA Moskova 1996 Tappara Köln Petra Vsetín 1997 TPS Köln Tappara 1998 HV71 Davos Jokerit 1999 Tappara Ilves HIFK 2000 Djurgården Košice Kloten 2001 Blues Košice Tappara 2002 Neftehimik Nižnekamsk Tappara HV71 2003 Kärpät Ilves HV71 2004 Lions Kärpät Linköping 2005 Metallurg Magnitogorsk Blues Lions 2006 Metallurg Magnitogorsk Tappara Brynäs 2007 Blues Metallurg Magnitogorsk Tappara 2008 Metallurg Magnitogorsk Ilves Blues 2009-14 Ei pelattu 2015 HIFK Ilves Tappara 2016 Tappara TPS Ilves 2017 Tappara HIFK Ilves 2018 Tappara HIFK Ilves 2019 Ilves HIFK Tappara 2020 Lukko Tappara Ilves 2021 KooKoo Tappara HPK 2022 Tappara HPK Ilves 2023 Timrå IK Ilves Tappara 2024 HC Davos Ilves Tappara == Lähteet == == Aiheesta muualla == * Turnauksen virallinen sivusto Luokka:Jääkiekkokilpailut Luokka:Tampereen urheilutapahtumat
Spoileri (autoteollisuus)

Spoileri eli ilmanohjain on auton tai muun liikennevälineen koriin kiinteästi liittyvä tai erikseen kiinnitetty ilmanohjain, jonka tarkoituksena on yleensä ilmanvastuksen pienentäminen tai auton painaminen tienpintaa vasten suurissa nopeuksissa. Spoileri on useimmiten auton keulassa ohjaamassa ilmavirtaa pois auton alta tai auton perässä vähentämässä ilman pyörteilyä. Suurellakin spoilerilla katsotaan noin 500 – 1 500 kiloa painavassa autossa olevan merkitystä ajo-ominaisuuksiin vasta noin 80 km/h suuremmissa nopeuksissa. Spoilerin näköisiä muotoja käytetään usein henkilöautojen urheilullisen ulkonäön luomiseen. ==Lähteet== Luokka:Autotekniikka
Bill Aucoin

William "Gui" Aucoin (tai Bill Aucoin) (29. joulukuuta 1943 - 28\. kesäkuuta 2010) oli yhdysvaltalainen musiikkimanageri. Hän manageroi uransa aikana useita yhtyeitä. Tunnetuin niistä oli KISS, jota Aucoin manageroi vuosina 1973–81. Aucoin hoiti myös yhtyeen laajaa oheistuotebisnestä, joka levisi suuremmaksi kuin minkään muun artistin siihen mennessä. Tunnettuja Aucoinin suojatteja ovat myös Billy Idol (vuosina 1982–1984) ja Manowar (yhden kiertueen ajan 1981). Syksystä 2006 lähtien Aucoin toimi muun muassa suomalaisen Lordin managerina. Bill Aucoin menehtyi 28. kesäkuuta 2010 syöpään kotonaan Floridassa. Aucoin on ollut seuraavien yhtyeiden manageri: * Kiss 1973–1982 * Piper 1975–1977 * Spider 197?–197? * Manowar 1981 * Billy Idol 1982–1984 * Rising Star mentor 1989–1990 * Flipp 1998?–2003 * Starz 1977–1979 * Crossbreed 2003–2010 * Lordi 2006–2010 * Nothing Rhymes with Orange 2003–2008 == Lähteet == ==Aiheesta muualla== * Bill Aucoinin muistokirjoitus Helsingin Sanomissa Luokka:Yhdysvaltalaiset musiikkivaikuttajat Luokka:Managerit Luokka:Vuonna 1943 syntyneet Luokka:Vuonna 2010 kuolleet
Volvo P1900

Volvo P1900 on lasikuitukorinen kaksipaikkainen Volvon urheilumalli. Sitä valmistettiin vuosien 1956 ja 1957 välillä viiden prototyypin lisäksi vain 68 kappaletta. Tekniikaltaan Volvo PV444:ään pohjautuva putkirunkoinen avoauto oli kuitenkin niin heikkolaatuinen, että Volvon johtajaksi vuonna 1956 tullut Gunnar Engellau lopetti auton valmistuksen välittömästi ajettuaan viikonlopun tehtaalta lainaamallaan P1900:lla. Volvo P1900:n seuraaja oli huomattavasti paremmin menestynyt, 1960-luvun televisiosarjan mukaan Pyhimys-Volvona tunnettu Volvo P1800. == Aiheesta muualla == P1900 Luokka:1950-luvun autot
Monk

Monk voi tarkoittaa seuraavia: * Monk, yhdysvaltalainen komediallinen poliisisarja, jonka päähenkilö on Adrian Monk * Monk, sukunimenä: ** Garry Monk (s. 1979), englantilainen jalkapalloilija ja valmentaja ** Craig Monk (s. 1967), uusiseelantilainen kilpapurjehtija ** Sophie Monk (s. 1979), australialainen laulaja ja näyttelijä ** Thelonious Monk (1917–1982), yhdysvaltalainen jazzpianisti ja säveltäjä. Luokka:Luettelot henkilöistä sukunimen mukaan
Luettelo Keralan joista

Keralassa on yhteensä 44 jokea, joista kaikki paitsi kolme saavat alkunsa Länsi-Ghatien vuorilta. Seuraava on lista osavaltion länteen virtaavista joista pituuden mukaan, ja niiden sivujoista. Kaikki nämä joet saavat alkunsa Länsi-Ghateilta ja virtaavat Keralan takavesiin tai Arabianmereen. Kolme jokea, Kabani, Bhavani ja Pambar virtaavat itään Tamil Nadun osavaltioon. *Periyar (244 kilometriä) ** Edamala ** Cheruthoni ** Mullayar ** Muthirapuzha ** Perinjankutti *Bharatapuzha (209 kilometriä) ** Thuthapuzha ** Gayathripuzha ** Kalpathipuzha ** Kannadipuzha *Pamba (196 kilometriä) *Chaliyar (169) *Chalakudy (169) **Parambikulam *Kadalundy (130 kilometriä) *Achankoil (128 kilometriä) *Kallada (121 kilometriä) *Muvattupuzha (121 kilometriä) *Valapattanam (110 kilometriä) *Chandragiri (105 kilometriä) *Manimala (90 kilometriä) *Vamanapuram (88 kilometriä) *Kuppam (88 kilometriä) *Meenachil (78 kilometriä) *Kutyadi (74 kilometriä) *Karamana (68 kilometriä) *Shiriya (68 kilometriä) *Karingode (64 kilometriä) *Ithikkara (56 kilometriä) *Neyyar (56 kilometriä) *Mahé (54 kilometriä) *Keecheri (51 kilometriä) *Prumba (51 kilometriä) *Uppala (50 kilometriä) *Karuvanoor (48 kilometriä) *Anjarakkandi (48 kilometriä) *Tirur (48 kilometriä) *Neeleshwaram (46 kilometriä) *Pallikkal (42 kilometriä) *Kallayi (40 kilometriä) *Korapuzha (40 kilometriä) *Mogral (34 kilometriä) *Kaveripuzha (31 kilometriä) *Puzhakkal (29 kilometriä) *Manam (27 kilometriä) *Thalassery (28 kilometriä) *Chittary (25 kilometriä) *Kallai (22 kilometriä) *Ramapuram (19 kilometriä) *Ayiroor (17 kilometriä) *Bangra Manjeswara (16 kilometriä) ==Lähteet== Luokka:Keralan maantiede
Alankomaiden kuninkaallinen jalkapalloliitto

Alankomaiden kuninkaallinen jalkapalloliitto () on Alankomaiden jalkapalloa hallitseva liitto. Se vastaa maan korkeimpien kansallisten sarjojen kuten Eredivisien ja cup-kilpailujen järjestämisestä sekä miesten ja naisten maajoukkueiden toiminnasta. Alankomaiden kuninkaallinen jalkapalloliitto on perustettu vuonna 1889. Se oli yksi kansainvälisen kattojärjestön Fifan perustajajäsenistä vuonna 1904\. Euroopan kattojärjestö Uefaan se on kuulunut vuodesta 1954 eli tämän perustamisesta alkaen. Liiton puheenjohtajana toimii Michael van Praag. ==Aiheesta muualla== * Liiton viralliset sivut Luokka:Alankomaiden jalkapallo Luokka:Kansalliset jalkapalloliitot
Sojuz T-3

Sojuz T3 oli toinen Neuvostoliiton Sojuz-T-lento Saljut 6 -avaruusasemalle. Laukaisu tapahtui Baikonurin kosmodromilta 27. marraskuuta 1980 ja paluu noin 13 vuorokautta myöhemmin, 10. joulukuuta 1980. Lennon radiokutsu oli "Majak" (Маяк). ==Miehistö== *Leonid Kizim *Oleg Makarov *Gennadi Strekalov Luokka:Miehitetyt avaruuslennot Luokka:Sojuz-ohjelma Luokka:Vuoden 1980 avaruustoiminta
Sojuz T-4

Sojuz T-4 oli kolmas ja viimeinen Neuvostoliiton Sojuz T -lento Saljut 6 -avaruusasemalle. Laukaisu tapahtui Baikonurin kosmodromilta 12. maaliskuuta 1981 ja paluu noin 75 vuorokautta myöhemmin, 26. toukokuuta 1981. Lennon radiokutsu oli Fotoni (Фотон). ==Miehistö== *Vladimir Kovaljonok *Viktor Savinyh Luokka:Miehitetyt avaruuslennot Luokka:Sojuz-ohjelma Luokka:Vuoden 1981 avaruustoiminta
HockeyAllsvenskan

HockeyAllsvenskan on Ruotsin jääkiekon toiseksi korkein sarjataso. Allsvenskanin mestari nousee SHL:ään Runkosarjan kaksi viimeistä joutuu putoamiskarsintaan. == Allsvenskanin joukkueet 2024–2025 == Joukkue Kaupunki Kotihalli Perustettu Päävalmentaja AIK IF Solna Hovet 1922 Roger Melin Almtuna IS Uppsala Upplands Bilforum Arena 1932 Daniel Karlunden BIK Karlskoga Karlskoga Nobelhallen 1942 Dennis Hall Djurgårdens IF Hockey Tukholma Hovet 1922 Robert Kimby IF Björklöven Uumaja Visionite Arena 1970 Björn Hellkvist IK Oskarshamn Oskarshamn Be-Ge Hockey Center 1970 Tero Lehterä Kalmar HC Kalmar Hatstore Arena 1968 Viktor Tuurala Mora IK Mora Smidjegrav Arena 1935 Daniel Hermansson Nybro Vikings IF Nybro Liljas Arena 1906 Tommy Samuelsson Södertälje SK Södertälje Scaniarinken 1902 Magnus Bogren Tingsryds AIF Tingsryd Dackehallen 1923 Arto Miettinen Vimmerby HC Vimmerby VBO Arena 1993 Peter Johansson Västerås IK Västerås ABB Arena Nord 1999 Eric Karlsson Östersunds IK Östersund Östersund Arena 1965 Mikael Holmqvist == Aiheesta muualla == * Allsvenskanin kotisivut *
Rikalan Linnamäki

Rikalan Linnamäki on Varsinais-Suomessa Salossa Halikon taajamassa Hirvikallion kylän alueella sijaitseva linnamäki. == Linnamäki == Linnamäki sijaitsee Halikon kirkosta 1,5 kilometriä lounaaseen, 1,0 kilometriä Halikonjoesta länteen ja Viurilanlahdesta 1,4 kilometriä pohjoiseen. Se kohoaa tasaiselta peltoaukealta jylhänä mäkenä, joka kohoaa siitä 40 metriä korkammalle. Mäen rinteet ovat melko jyrkät lukuun ottamatta sen lounais- ja etelärinteitä. Vuoren kallioista lakia kiertää koillisessa, pohjoisessa ja luoteessa yhtenäinen jyrkänne. Linnamäen lakialueen lounais- ja kaakkoisrinteitä kiertää 180 metriä pitkä kivivalli, joka on mahdollisesti puisen paaluvarustuksen jäänne. Vallialueen sisäpuolella on tutkimuksien mukaan ollut sen vilkkaimmin käytössä ollut alue. Sieltää löytyy kulttuurikerrostumia, joita aiotaan tutkia arkeologisesti. == Tutkimuksia == Linnamäellä on suoritettu arkeologinen kaivaus vuonna 2002 (Henrik Asplund). Kohdetta on tutkittu pintapuolisesti vuosina 1891 (Hjalmar Appelgren), 1955 (Anna-Kerttu Koskimies), 1955 (Jouko Voionmaa), Matti Huurre ja 2001 (Henrik Asplund). === Ajoituksia === Linnamäen maaperästä tehtiin vuonna 2001 fostaattikartoitus, ja vuonna 2002 Turun yliopiston arkeologian laitos teki pienen koekaivauksen, jolla selvitettiin kerrostumia ja löytöjä mäen laella. Niiden tuloksien perusteella paikalla on ollut toimintaa jo varhaismetallikaudella. Radiohiiliajoitusten mukaan paikalla on ollut toimintaa myös merovingiajalla. Kivivallista on löydetty rautakauden keramiikkaa. === Arkeofyyttejä === Vaikka kasvillisuustutkimuksia ei ole suoritettu, tunnetaan rinteiltä ja linnan alueelta ainakin seuraavia arkeofyyttisiä kasvilajeja: ahdekaura (Avenula pratensis), sikoangervo, litteänurmikka, mäkivirvilä, mäkikuisma, pölkkyruoho, jänönapila, keto- orvokki, mäkitervakko ja isomaksaruoho. == Hoitaminen ja opastus == Mäen eteläpuolelta ohittaa seututie 110, josta haarautuu pohjoiseen mäen länsipuolelta seututie 224. Linnamäen hoitoalue rajautuu maanomistusolosuhteista johtuen etupäässä entisen Halikon kunnan omistamalle alueelle linnavuoren pohjoispuolella. Myös Linnavuoren laelle itäistä rinnettä myöten nousevaa ja puupaaluin merkittyä polkua pidetään kunnossa. Polku ei sovellu liikuntarajoitteisille. Polun juurella sijaitsee Halikon kunnan pystyttämä opastaulu. Museovirasto on määritellyt Halikon kirkonseudun, johon Halikon kirkon ohella kuuluu myös Rikalan muinaislinna, yhdeksi Suomen valtakunnallisesti merkittävistä rakennetuista kulttuuriympäristöistä. == Katso myös == * Rikalan Linnamäen koillispuolella kohoaa Rikalan kylämäki, jonka historiaan linna liittyy kiinteästi. == Lähteet == == Aiheesta muualla == * Retkipaikka.fi: Rikalan muinaislinna * Näe ja koe.fi: Rikalan linnamäki (valokuvia) Luokka:Suomen muinaislinnat Luokka:Halikko Luokka:Salon rakennukset ja rakennelmat Luokka:Salon historia Luokka:Valtakunnallisesti merkittävät rakennetut kulttuuriympäristöt Suomessa
Minority Report

Minority Report on Steven Spielbergin ohjaama tieteistoimintaelokuva, joka sai ensi-iltansa vuonna 2002. Se perustuu löyhästi Philip K. Dickin samannimiseen novelliin. Elokuvan pääosissa ovat Tom Cruise, Colin Farrell, Samantha Morton, Kathryn Morris ja Max von Sydow. Minority Report oli Oscar-ehdokkaana parhaiden äänitehosteiden kategoriassa. Elokuva esittää huomattavasti laajemmin lähitulevaisuuden maailmaa kuin Dickin alkuperäinen novelli, kuten useiden elokuvan teemaan liittyvien teknologioiden kuvaaminen. Elokuva jättää pois myös tiettyjä tarinan yksityiskohtia. Tyylillisesti Minority Report muistuttaa Spielbergin edellistä elokuvaa A.I. – Tekoäly. Kuvaa ylivalotettiin tarkoituksella ja jälkituotannossa elokuvan negatiivia ei valkaistu. Tämä antoi elokuvalle tunnusmerkillisen ulkonäön. == Näyttelijät == == Lähteet == == Aiheesta muualla == * Luokka:Vuoden 2002 yhdysvaltalaiset elokuvat Luokka:Yhdysvaltalaiset tieteiselokuvat Luokka:Steven Spielbergin ohjaamat elokuvat Luokka:DreamWorksin elokuvat Luokka:Dystopiaelokuvat Luokka:Yhdysvaltalaiset toimintaelokuvat
Valhalla-seura

Valhalla-seura, myös Valhall-seuraOtavan iso tietosanakirja 9, palsta 798. Helsinki: Otava, 1967. (kirjoitettiin aikoinaan Walhalla), oli ylimmän upseeriston ja aateliston salaseura, joka toimi Suomenlinnassa vuosina 1781–1786. Seura tuki monarkiaa, kunnioitti Ruotsin maineikkaita kuninkaita, kustavilaisuutta ja ruotsalaista goottilaisuutta. Rojalistinen seura oli tukholmalaisen La Constance'n alaosasto, jonka perusti Ruotsin kuningas Kustaa III:n kannattaja Johan Anders Jägerhorn vuonna 1781. Valhalla-seura tunnettiin alun perin Ruger Ingessonin loossina, joka kantoi Jägerhornin esi-isän nimeä. Valhalla-seura aloitti nimellään vuonna 1783 ja Jägerhornista tuli seuran johtava ja käskevä päällikkö. Valhalla-seuralla oli Turussa alaosasto ”Pyhän Akselin maja”. Seuralla oli johtava ja käskevä päällikkö, turnausmarsalkka ja walfauderit. Seura palkitsi jäseniä toisen asteen ritarimerkeillä. Johan Albrecht Ehrenström laati seremonian toisen asteen ritareille. Seurassa olivat esillä muun muassa valistuksen aatteet, poliittiset ja moraaliset kysymykset. Valistuksen teemoihin sopi Kustaa III:n harjoittama kulttuuripolitiikka, joka uudisti Ruotsia. Valhalla-seura sai uuden suunnan, koska seuran perustaja Jägerhorn haaveili Venäjän avulla perustettavasta Suomen tasavallasta. Upseeri Georg Magnus Sprengtporten vaikutti Jägerhornin ajatuksiin. Jägerhorn, Ehrenström, Axel Christian Reuterholm ja Carl Henrik Klick muodostivat kuningas Kustaa III:n vastaisen opposition. Rojalistisena seurana jäsenkunnan enemmistö säilyi uskollisena Kustaa III:lle. Salaseuran pöytäkirjat katkeavat vuoden 1785 heinäkuuhun. Kustaa III:n suosio laski vuoden 1786 valtiopäivien jälkeen. Jägerhorn lakkautti Valhalla-seuran valtiopäivien jälkeen vuonna 1786, koska hän liittyi oppositioon. Jägerhornista tuli Anjalan liiton kantavia voimia. Anjalan liitto tähtäsi Suomen itsenäistymiseen Venäjän tuella. Useimmat Valhalla-seuran 313 jäsenestä lukeutuivat Anjalan liiton toimeenpanijoihin. Seura lakkautettiin lopullisesti Anjalan liiton tapauksen jälkeen vuonna 1789. Seuran korkea-arvoisin jäsen oli Suomen armeijan ylipäällikkö, kenraali, kreivi Fredrik Posse. Suomenlinnassa toimiva Walhalla- ravintola kantaa seuran nimeä. == Lähteet == Luokka:Suomalaiset salaseurat Luokka:Suomenlinna Luokka:Suomi vapaudenajalla ja kustavilaisena aikana
Cambridgen viisikko

Cambridgen viisikko () oli Isossa-Britanniassa toiminut viiden henkilön vakoojaryhmä, joka vakoili Neuvostoliiton hyväksi 1930–1960-luvuilla. Sen jäsenet olivat tiedustelupalvelu MI6:n vastavakoilupäällikkö Kim Philby, diplomaatit Donald Maclean ja Guy Burgess sekä taidehistorioitsija Anthony Blunt. Viidettä jäsentä ei tiedetä vieläkään varmuudella, mutta vahvimmin on epäilty ilmitulleiden läheistä ystävää, tiedustelu-upseeri John Cairncrossia. Burgess, Blunt, Philby ja Maclean opiskelivat 1930-luvulla Cambridgen yliopistossa. Nuoruuden ihanteellisuus ja kommunistinen vakaumus sai miehet ottamaan valtavan riskin: he vuotivat saksalaisten toisen maailmansodan aikana käyttämän Enigma-koodin murtamiseen ja atomipommin kehittelyyn liittyviä Britannian valtionsalaisuuksia Moskovaan. == Lähteet == * === Viitteet === == Aiheesta muualla == * * * Luokka:Brittiläiset vakoojat Luokka:Cambridgen historia
Sunila

Sunila on Kotkan kaupunginosa Suomenlahden rannikolla kaupungin itäosassa. Alue on tunnettu Alvar Aallon arkkitehtuuria olevasta asuntoalueesta, joka rakennettiin 1930–1950-luvuilla, sekä Stora Enso Oyj:n (aikaisemmin Sunila) sulfaattisellutehtaasta. Sunilan tilastoalueen asukasluku on 1 145 (31.12.2012). Tilastoalueeseen kuuluu osittain Popinniemen kaupunginosaan kuuluvia alueita.Kotkan kaupunki - Tilastotietoja 2007 ==Historia== Sunila kuului Kymin kuntaan vuoteen 1950 saakka ja Karhulan kauppalaan vuosina 1951–1976. Karhulan–Sunilan yksityinen rautatie rakennettiin vuonna 1937 Kymin rautatieasemalta Sunilaan ja edelleen Hallan saareen. Alvar Aallon suunnittelema Sunila Oy:n sulfaattisellutehdas aloitti toimintansa vuonna 1938. Tehdas rakennettiin Pyötisen saareen, joka pengerrettiin mantereeseen kiinni. Tehtaan ympäristöön rakennettiin laaja asuntoalue, jossa on pääosin 2–4-kerroksisia kerrostaloja, mutta alueeseen kuuluu myös muutamia rivitaloja ja tehtaanjohtajan asunto. ==Kuuluisia sunilalaisia== *Kyösti Pietiläinen, Ranskan muukalaislegioonassa palvellut suomalainen *Juha Koiranen, elokuvaohjaaja *Krista Tervo, moukarinheittäjä ==Lähteet== ==Aiheesta muualla== *momoneco.kotka.fi *Aallon Sunila Luokka:Kotkan kansallinen kaupunkipuisto Luokka:Kotkan kaupunginosat Luokka:Alvar Aallon suunnittelemat rakennukset
Johan Wohlert

Johan Wohlert (s. 10. maaliskuuta 1976) on tanskalainen muusikko. Hän soitti Mew-yhtyeessä bassoa vuosina 1995–2006. Syynä yhtyeen jättämiseen oli hänen ja tyttöystävänsä, Swan Lee -yhtyeen keulahahmo Pernille Rosendahlin, lapsi, joka syntyi toukokuussa 2006. Mew ilmoitti 15.6.2014 Northside-festivaalin keikan aikana että Wohlert palaa bändiin kahdeksan vuoden tauon jälkeen. Luokka:Tanskalaiset basistit Luokka:Vuonna 1976 syntyneet Luokka:Elävät henkilöt
Henry Oliver Rinnan

Henry Oliver Rinnan (14. toukokuuta 1915 – 1. helmikuuta 1947) oli toisen maailmansodan aikana Norjassa toiminut Gestapon agentti. Hän johti pahamaineista Rinnanbanden-nimistä ryhmää.Tieteen kuvalehti Historia 11/2014, s.19 Rinnan oli syntynyt Norjan Levangerissa kahdeksasta lapsesta vanhimpana. Hän oli lyhytkasvuinen (161 cm) ja kärsi lapsuudessaan yksinäisyydestä. Hän työskenteli jossakin vaiheessa sedälleen, mutta sai potkut varastamisesta. Sodan alussa hän työskenteli Norjan armeijassa kuorma-auton kuljettajana. Hän yritti myös värväytyä vapaaehtoiseksi Suomen talvisotaan, mutta hylättiin huonon fyysisen kunnon vuoksi. Gestapoon hänet värvättiin kesäkuussa 1940. Ryhmän päämaja syyskuusta 1943 oli Jonsvannsveien 46 Trondheimissa. Rinnan työskenteli läheisesti Saksan turvallisuuspoliisin kanssa, jossa hänen lähimmät kontaktinsa olivat Gerhard Flesch ja Walter Gemmecke. Sodan jälkeen Rinnan ja kuusi muuta hänen Gestapo-ryhmänsä jäsentä tuomittiin kuolemaan kolmestatoista murhasta ja teloitettiin ampumalla. ==Lähteet== Luokka:Natsi- Saksan henkilöt Luokka:Vuonna 1915 syntyneet Luokka:Vuonna 1947 kuolleet
Lesitiini

Lesitiini (1,2-diasyyli-sn-glysero-3-fosfatidyylikoliini) on fosfatidyylikoliini eli koliinia sisältävä fosfolipidi.Terveyskirjasto.fi Nimitys lesitiini tulee kreikan kielen sanasta lekithos, jolla tarkoitettiin kananmunan keltuaista.Etymonline.com Se on tavallinen elintarviketeollisuuden lisäaine, ja sitä myydään myös luontaistuotekaupoissa ravintolisänäMats-Eric Nilsson, Aitoa ruokaa, Atar, s. 24. Lesitiini on muun muassa elimistön solujen ainesosa. Ihmisen elimistössä lesitiini säätelee rasvojen kulkua elimistössä ja toimii välttämättömien prostaglandiinien lähtöaineena. Se on myös veren rasvoja kuljettavien lipoproteiinien ja jokaisen solun solukalvon tärkeä rakennusosa. Ihmisen elimistö saa tarvitsemansa lesitiinin ravinnosta mutta tuottaa sitä myös itse. ==Lisäaine ja ravintolisä== Teollisesti soijasta valmistettuna lesitiiniä käytetään elintarviketeollisuudessa muun muassa emulgointiaineena, ja sillä voidaan korvata kalliimpia aineksia. Suurin osa elintarvikkeissa käytetyistä lesitiineistä on soijalesitiinejä, mutta sitä on myös kananmunassa, josta sitä valmistettiin ennen kuin sitä alettiin saada soijapavun teollisen käsittelyn sivutuotteenaKaayla T. Daniel, Soy Lecithin: From Sludge to Profit. EU:ssa se on hyväksytty elintarvikkeiden lisäaineeksi. Lesitiinin E-koodi on E322. Lisäkäsittelyn jälkeen lesitiiniä myydään myös luontaistuotteena erilaisin terveysväittämin. Sen kolesterolia alentavaa vaikutusta on tutkittu 1920-luvulta alkaen, mutta tulokset ovat ristiriitaisia. == Lähteet == Luokka:Lipidit Luokka:Elintarvikelisäaineet Luokka:Luontaistuotteet Luokka:Seulonnan keskeiset artikkelit
Brasilian Grand Prix 1997

Brasilian Grand Prix 1997 oli Formula 1 -sarjan osakilpailu, joka ajettiin Interlagosissa 30. maaliskuuta 1997. Kilpailun voitti paalupaikalta kilpailuun lähtenyt Jacques Villeneuve, joka ajoi myös kilpailun nopeimman kierroksen aikaan 1,18.397. Kilpailu keskeytettiin hetkeksi ensimmäisen kierroksen kolarin vuoksi. Jan Magnussen ei osallistunut uusintalähtöön. Lola-talli vetäytyi F1-sarjasta kilpailun jälkeen. == Tulokset == 1997 Brazilian Grand Prix Sija Nro Kuljettaja Team Kierrokset Aika/keskeytys Lähtöruutu Pisteet 1 3 Jacques Villeneuve Williams-Renault 72 1’36:06.990 1 10 2 8 Gerhard Berger Benetton-Renault 72 4.19 3 6 3 14 Olivier Panis Prost-Mugen-Honda 72 15.87 5 4 4 9 Mika Häkkinen McLaren-Mercedes 72 33.033 4 3 5 5 Michael Schumacher Ferrari 72 33.731 2 2 6 7 Jean Alesi Benetton-Renault 72 34.02 6 1 7 16 Johnny Herbert Sauber-Petronas 72 50.912 13 8 12 Giancarlo Fisichella Jordan- Peugeot 72 +1:00.639 7 9 4 Heinz-Harald Frentzen Williams-Renault 72 +1:15.402 8 10 10 David Coulthard McLaren-Mercedes 71 +1 krs. 12 11 17 Nicola Larini Sauber-Petronas 71 +1 krs. 19 12 14 Jarno Trulli Minardi-Hart 71 +1 krs. 17 13 19 Mika Salo Tyrrell-Ford 71 +1 krs. 22 14 15 Shinji Nakano Prost-Mugen-Honda 71 +1 krs. 15 15 18 Jos Verstappen Tyrrell-Ford 70 +2 krs. 21 16 6 Eddie Irvine Ferrari 70 +2 krs. 14 17 1 Damon Hill Arrows- Yamaha 68 Moottori 9 18 20 Ukyo Katayama Minardi-Hart 67 +5 krs. 18 Kesk. 11 Ralf Schumacher Jordan-Peugeot 52 Sähköt 10 Kesk. 22 Rubens Barrichello Stewart-Ford 16 Ripustukset 11 Kesk. 2 Pedro Diniz Arrows-Yamaha 15 Ripustukset 16 Kesk. 23 Jan Magnussen Stewart-Ford 0 Onnettomuus 20 \- 24 Vincenzo Sospiri Lola-Ford - - - \- 25 Ricardo Rosset Lola-Ford - - - ==Lähteet== Luokka:Brasilian Grand Prix Luokka:Formula 1 -kausi 1997
San Marinon Grand Prix 1997

San Marinon Grand Prix 1997 oli Formula 1 -sarjan osakilpailu, joka ajettiin Imolassa 27. huhtikuuta 1997. Kilpailun voitti Williamsin saksalaiskuski Heinz-Harald Frentzen, jolle voitto oli uran ensimmäinen. Frentzen ajoi myös kilpailun nopeimman kierroksen aikaan 1,25.531. Hyvää saksalaispanosta kilpailussa täydensi Michael Schumacher toisella sijallaan. Tämä oli kolmas kerta tällä kaudella, kun kaksi saksalaiskuljettajaa otti kaksoisvoiton. Gerhard Berger ajoi 200. ja Johnny Herbert 100. kilpailunsa. == Tulokset == 1997 San Marino Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 4 Heinz-Harald Frentzen Williams-Renault 62 1'31:00.673 2 10 2 5 Michael Schumacher Ferrari 62 1.237 3 6 3 6 Eddie Irvine Ferrari 62 +1:18.343 9 4 4 12 Giancarlo Fisichella Jordan-Peugeot 62 +1:23.388 6 3 5 7 Jean Alesi Benetton-Renault 61 +1 krs. 14 2 6 9 Mika Häkkinen McLaren-Mercedes 61 +1 krs. 8 1 7 17 Nicola Larini Sauber-Petronas 61 +1 krs. 12 8 14 Olivier Panis Prost-Mugen-Honda 61 +1 krs. 4 9 19 Mika Salo Tyrrell-Ford 60 +2 krs. 19 10 18 Jos Verstappen Tyrrell-Ford 60 +2 krs. 21 11 20 Ukyo Katayama Minardi-Hart 59 +3 krs. 22 Kesk. 2 Pedro Diniz Arrows-Yamaha 53 Vaihdelaatikko 17 Kesk. 3 Jacques Villeneuve Williams-Renault 40 Vaihdelaatikko 1 Kesk. 10 David Coulthard McLaren-Mercedes 38 Moottori 10 Kesk. 22 Rubens Barrichello Stewart-Ford 32 Moottori 13 Kesk. 16 Johnny Herbert Sauber-Petronas 18 Sähköt 7 Kesk. 11 Ralf Schumacher Jordan-Peugeot 17 Voimansiirto 5 Kesk. 15 Shinji Nakano Prost-Mugen-Honda 11 Kolari 18 Kesk. 1 Damon Hill Arrows-Yamaha 11 Kolari 15 Kesk. 8 Gerhard Berger Benetton-Renault 4 Ulosajo 11 Kesk. 23 Jan Magnussen Stewart-Ford 2 Ulosajo 16 DNS 14 Jarno Trulli Minardi-Hart 0 Vaihdelaatikko 20 ==Lähteet== Luokka:Formula 1 -kausi 1997 Luokka:San Marinon Grand Prix
Sattumalta

Sattumalta on Peter Chelsomin ohjaama ja Kate Beckinsalen sekä John Cusackin tähdittämä romanttinen komedia vuodelta 2001. ==Näyttelijät== == Soundtrack == Luokka:Yhdysvaltalaiset romanttiset komediat Luokka:Vuoden 2001 yhdysvaltalaiset elokuvat Luokka:Peter Chelsomin ohjaamat elokuvat
Wilhelm Rediess

Wilhelm Rediess (10. lokakuuta 1900 Heinsberg, Westfalen, Saksa - 8. toukokuuta 1945 Oslo, Norja) oli SS- ja poliisijohtajana Norjassa saksalaismiehityksen aikana toisessa maailmansodassa. Hän oli kaikkien Norjassa olleiden SS:n joukkojen komentaja () vuoden 1940 kesäkuusta kuolemaansa asti 1945. Rediess oli syntynyt Heinsbergissä Westfalenissa Saksassa. Koulutukseltaan hän oli sähköasentaja. Kesäkuussa 1918 hän liittyi Saksan armeijaan ja palveli jalkaväessä aina ensimmäisen maailmansodan loppuun saakka. Sittemmin hän työskenteli sähköasentajana aina Saksan talouskriisiin vuoteen 1929 saakka. Toukokuussa 1925 Rediess liittyi SA:han ja joulukuussa 1925 hän liittyi Saksan kansallissosialistiseen työväenpuolueeseen. Hänet nimitettiin Düsseldorfin SA-komppanian päälliköksi 1927 ja siirrettiin SS:n, kun hänen joukkonsa uudelleenorganisoitiin SS:ään 1930. Lopulta hänestä tuli kenraaliluutnantti () 1935. Rediess vastasi toisen maailmansodan aikana juutalaisten kuljettamisesta Itä-Preussista keskitysleireihin. Rediess ampui itsensä Skaugumissa Oslossa 8. toukokuuta 1945. Hänen ruumiinsa tuhoutui, kun valtakunnankomissaari Josef Terboven teki hänen jälkeensä samassa bunkkerissa itsemurhan räjäyttämällä 50 kiloa dynamiittia. Luokka:Saksalaiset upseerit Norjassa toisen maailmansodan aikana Luokka:Natsi-Saksan miehityshallinnon johtajat Luokka:Norjan valtakunnankomissariaatti Luokka:Sotarikoksista syytetyt Luokka:SS-kenraalit Luokka:Itsemurhan tehneet Luokka:Vuonna 1900 syntyneet Luokka:Vuonna 1945 kuolleet
Maud Forget

Maud Forget (s. 7. toukokuuta 1982 Jura, Ranska) on ranskalainen näyttelijä, joka tunnetaan muun muassa rooleistaan elokuvissa Vaarallista seuraa (1999) ja La Vie promise (2002). Muita elokuvia, joissa hän on näytellyt ovat muun muassa Tu ne marcheras jamais seul and U (ääni). Näiden lisäksi hän on ollut mukana useissa lyhytfilmeissä ja televisiosarjoissa. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1982 syntyneet Luokka:Elävät henkilöt
Vaiennut soitto

Vaiennut soitto on Viikatteen ensimmäinen EP, joka on julkaistu vuonna 1998. Levyllä on runsaasti vaikutteita Lyijykomppania-yhtyeen musiikista. "Hanget"-kappaleesta on kuvattu myös musiikkivideo, jonka ohjasi Joonas Berghäll. Vaiennut soitto on julkaistu kokonaisuudessaan myös Viikatteen vuonna 2003 ilmestyneellä kokoelma-albumilla Kuutamourakat. == Kappaleet == Kaikki kappaleet säveltänyt, sanoittanut ja sovittanut Kaarle Viikate.https://www.discogs.com/master/693359-Viikate-Vaiennut-Soitto # # # # == Kokoonpano == * Kaarle – kielisoittimet, laulu * Simeoni – lyömäsoittimet Muita: * Jari-Jukka Nippala – äänitys ja miksaus * Ari Taiminen - Kannet * Kalle Virtanen - Kannen valokuva * Pasi Vanhatalo - Viikate-kuva ==Lähteet== == Aiheesta muualla == * Luokka:Vuoden 1998 EP:t Luokka:Viikatteen EP:t
Sillamäe

Sillamäe () on kaupunki Viron Itä-Virumaan maakunnassa Suomenlahden rannalla. Kaupungin nimi on suomennettuna Sillanmäki. Kaupungissa on runsaat 13 000 asukasta. Itä-Virumaan maakunnassa on neljä historiallisesti muodostunutta yhteistyöaluetta, joista Sillamäe kuuluu Idaregiooniin. Sen neljällä kunnalla (Narva, Narva-Jõesuu, Sillamäe, Vaivara) on keskinäinen kumppanuussopimus Kotkan–Haminan seudun viiden kunnan (Hamina, Kotka, Miehikkälä, Pyhtää, Virolahti) kanssa. ==Historia== Neuvosto­­vallan aikana Sillamäe oli teollisuus­kaupunki, jossa oli kemianteollisuutta ja ennen kaikkea ydinvoimamateriaalien jalostusta, kuten uraanin rikastamista. Sotilaallisen merkityksensä vuoksi se oli yksi Neuvosto­­liiton suljetuista kaupungeista, jonne ulko­puolisilla ei ollut pääsyä. Sillamäen kadut sijaitsivat välittömästi Tallinnan–Leningradin päätien kyljessä eikä sen nimeä tai sijaintia piilotettu kartoilta, vaikka teollisuuden laatu salattiin. Sillamäe oli suljettu vuoteen 1991 asti. Sotateollisuuden työvoimana käytettiin venäläisiä siirtolaisia, sotavankeja ja jopa leningradilaisia kodittomia nuoria. Suuri osa Sillamäen asukkaista on venäläissiirtolaisten jälkeläisiä. Entinen uraanirikastamo tuottaa nykyisin harvinaisia maa­metalleja. ==Väestö== Vuoden 2011 väestönlaskennan mukaan Sillamäen kaupungissa oli 14 252 asukasta, joista 684 (4,8 %) oli virolaisia, 12 468 (87,5 %) venäläisiä ja 1 074 (7,5 %) muita kansallisuuksia. ==Matkailu== Maaliskuussa 2006 Sillamäen ja Kotkan välille avattiin matkustajalaivayhteys, jolla liikennöi Narva Linen ropax- tyyppinen M/S Vironia. Yhtiö ilmoitti kuitenkin lokakuussa 2007 päättävänsä liikenteen kannattamattomana. ==Muuta== Nokia on Sillamäen suomalainen ystävyyskaupunki. ==Lähteet== == Aiheesta muualla == * * * *
Monacon Grand Prix 1997

Monacon Grand Prix 1997 oli Formula 1 -sarjan osakilpailu, joka ajettiin Monacon katuradalla 11. toukokuuta 1997. Sateisen kilpailun voitti Michael Schumacher lähes minuutin erolla toiseksi ajaneeseen Rubens Barrichelloon, vaikka hän pyörähti tehtyään ajovirheen Sainte Devote -mutkassa. Schumacher ajoi nopeimman kierroksen aikaan 1,53.315. Sateen takia jopa kaksitoista kuljettajaa joutui keskeyttämään ulosajon tai kolarin vuoksi. Kilpailua ehdittiin ajaa vain 62 kierrosta suunnitellusta 78:sta kahden tunnin aikarajan täytyttyä. Mika Salo ajoi kilpailun läpi käymättä varikolla kertaakaan ja sijoittui viidenneksi, kyseessä oli Salon kauden ainoa pistesija. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Michael Schumacher Ferrari 62 2:00.05,654 2 10 2 22 Rubens Barrichello Stewart-Ford 62 53,306 10 6 3 6 Eddie Irvine Ferrari 62 +1:22.108 15 4 4 14 Olivier Panis Prost-Mugen-Honda 62 +1.44,402 12 3 5 19 Mika Salo Tyrrell-Ford 61 +1 krs. 14 2 6 12 Giancarlo Fisichella Jordan-Peugeot 61 +1 krs. 4 1 7 23 Jan Magnussen Stewart-Ford 61 +1 krs. 19 8 18 Jos Verstappen Tyrrell-Ford 60 +2 krs. 22 9 8 Gerhard Berger Benetton-Renault 60 +2 krs. 17 10 20 Ukyo Katayama Minardi-Hart 60 +2 krs. 20 Kesk. 4 Heinz-Harald Frentzen Williams- Renault 39 Ulosajo 1 Kesk. 15 Shinji Nakano Prost-Mugen-Honda 36 Ulosajo 21 Kesk. 17 Nicola Larini Sauber-Petronas 24 Ulosajo 11 Kesk. 7 Jean Alesi Benetton-Renault 16 Ulosajo 9 Kesk. 3 Jacques Villeneuve Williams-Renault 16 Ulosajo 3 Kesk. 11 Ralf Schumacher Jordan-Peugeot 10 Ulosajo 6 Kesk. 16 Johnny Herbert Sauber-Petronas 9 Ulosajo 7 Kesk. 21 Jarno Trulli Minardi- Hart 7 Ulosajo 18 Kesk. 10 David Coulthard McLaren-Mercedes 1 Ulosajo 5 Kesk. 9 Mika Häkkinen McLaren-Mercedes 1 Kolari 8 Kesk. 1 Damon Hill Arrows- Yamaha 1 Ulosajo 13 Kesk. 2 Pedro Diniz Arrows-Yamaha 0 Ulosajo 16 == Muuta == *Frentzenin ensimmäinen paalupaikka *Stewartin ensimmäiset MM-pisteet ja palkintosija *Tyrrellin viimeiset MM-pisteet ==Lähteet== Luokka:Formula 1 -kausi 1997 Luokka:Monacon Grand Prix
Espanjan Grand Prix 1997

Espanjan Grand Prix 1997 oli Formula 1 -sarjan osakilpailu, joka ajettiin Circuit de Catalunya -radalla Espanjassa 25. toukokuuta 1997. Kilpailun voitti Jacques Villeneuve, jolle voitto oli kauden kolmas. Ensimmäistä kertaa kilpailun nopeimman kierroksen ajoi Giancarlo Fisichella Jordanilla aikaan 1,22.242. Olivier Panis saavutti uransa viimeisen palkintosijan. == Tulokset == 1997 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Jacques Villeneuve Williams-Renault 64 1'30:35.896 1 10 2 14 Olivier Panis Prost-Mugen-Honda 64 5.804 12 6 3 7 Jean Alesi Benetton-Renault 64 12.534 4 4 4 5 Michael Schumacher Ferrari 64 17.979 7 3 5 16 Johnny Herbert Sauber-Petronas 64 27.986 10 2 6 10 David Coulthard McLaren-Mercedes 64 29.744 3 1 7 9 Mika Häkkinen McLaren-Mercedes 64 48.785 5 8 4 Heinz-Harald Frentzen Williams-Renault 64 +1:04.139 2 9 12 Giancarlo Fisichella Jordan-Peugeot 64 +1:04.767 8 10 8 Gerhard Berger Benetton- Renault 64 +1:05.670 6 11 18 Jos Verstappen Tyrrell-Ford 63 +1 krs. 19 12 6 Eddie Irvine Ferrari 63 +1 krs. 11 13 23 Jan Magnussen Stewart-Ford 63 +1 krs. 22 14 17 Gianni Morbidelli Sauber-Petronas 62 +2 krs. 13 15 14 Jarno Trulli Minardi-Hart 62 +2 krs. 18 Kesk. 2 Pedro Diniz Arrows-Yamaha 53 Moottori 21 Kesk. 11 Ralf Schumacher Jordan-Peugeot 50 Moottori 9 Kesk. 22 Rubens Barrichello Stewart-Ford 37 Moottori 17 Kesk. 19 Mika Salo Tyrrell- Ford 35 Rengas 14 Kesk. 15 Shinji Nakano Prost-Mugen-Honda 34 Vaihdelaatikko 16 Kesk. 1 Damon Hill Arrows-Yamaha 17 Moottori 15 Kesk. 20 Ukyo Katayama Minardi-Hart 11 Vaihdelaatikko 20 ==Lähteet== 1997 Luokka:Formula 1 -kausi 1997
Rumat sävelet

Rumat sävelet (PÄLP 24) on Hassisen Koneen albumi vuodelta 1981. Levy sai paremmat arvostelut kuin Hassisen Koneen esikoislevy Täältä tullaan Venäjä ja Yleisradion musiikkitoimittajat valitsivat LP:n vuoden kotimaiseksi kevyen musiikin levyksi. Kappaleet 1–7 on äänitetty Turussa Studio 55:ssä 20.–23. lokakuuta 1980 ja 16.–18. maaliskuuta 1981. Ne on miksattu Takomo Studioissa Helsingissä. Kappaleet 8–11 on äänitetty ja miksattu 11.–15. toukokuuta 1981 MSL-Studiossa Lempäälässä. Kaikki albumin alkuperäiset kappaleet ovat Ismo Alangon säveltämiä ja sanoittamia. Sovitukset ovat Hassisen koneen. Remasteroidun levyn lisäkappaleista ”Raha ratkaisee” on Irwin Goodmanin säveltämä ja Veikko Salmen sanoittama. Kappaleet 13 ja 14 ovat Ismo Alangon tekemiä. Albumi on julkaistu myös EMI:n ”Kultaiset rock-klassikot” -sarjassa. == Kappaleet == # # # # # # # # # # # Vuoden 2004 remasteroitu CD # * # # == Kokoonpano == * Ismo Alanko – laulu, kitara, kosketinsoittimet, sellot * Reijo Heiskanen – kitara, taustalaulu * Jussi Kinnunen – basso, taustalaulu * Harri Kinnunen – rummut == Arvostelut == * Soundi (03/2004): http://www.soundi.fi/levyarviot/hassisen-kone-rumat-savelet ==Singlet== ===Jurot nuorisojulkkikset=== # # # ===Pelkurit=== # # Single on ilmestynyt alun perin jukebox-käyttöön. ===Rajat=== # # Single on ilmestynyt alun perin jukebox-käyttöön. ===On jouluyö, nyt laulaa saa=== # # == Lähteet == *Ismo Alanko . com *Hassisen Kone *Suomen äänitearkiston tietokanta *Poko Rekordsin sivustot ===Viitteet=== == Kirjallisuutta == * ==Aiheesta muualla== * Luokka:Hassisen Koneen albumit Luokka:Vuoden 1981 albumit
Joel Perovuo

Joel Iljits Perovuo (s. 11. elokuuta 1985 Helsinki) on suomalainen jalkapalloilija, joka edustaa Ykkösessä pelaavaa FC Honkaa. Hän on pelipaikaltaan keskikenttäpelaaja. Aikaisemmin Perovuo pelasi lähinnä hyökkäävässä roolissa, mutta sittemmin rooli on vaihtunut puolustavampaan. Perovuo aloitti jalkapallon Espoon Palloseurassa, josta hän siirtyi FC Honkaan 13-vuotiaana. Hänet palkittiin vuonna 2005 Hongan lupaavimpana nuorena pelaajana. Ensimmäisellä liigakaudellaan, kaudella 2006, Perovuo teki lopullisen läpimurtonsa Hongan ykkösjoukkueessa, jossa edellistä kautta oli häirinnyt asevelvollisuuden suorittaminen. Kauden päätteeksi urheilulehti IS Veikkaaja valitsi hänet vuoden liigatulokkaaksi. Perovuo pelasi Hongassa vuoteen 2009 asti, minkä jälkeen hän siirtyi ruotsalaiseen Djurgårdeniin. Elokuussa 2011 Perovuo siirtyi Helsingin Jalkapalloklubiin. Alkukaudesta 2014 Perovuo pelasi puolalaisessa Jagiellonia Białystokissa. Osapuolet kuitenkin purkivat alun perin kahden kauden mittaiseksi solmitun sopimuksen jo neljän pelin jälkeen. Virallisesti syy on pelaajan ja seuran välinen kysymys, mutta epävirallisesti kyse oli seuran palkanmaksukyvystä. Perovuo on pelannut Suomen A-maajoukkueessa kaksi maaottelua.http://www.palloliitto.fi/maajoukkueet/miesten_a- maajoukkue/pelaajat/ ==Lähteet== ==Aiheesta muualla== * Joel Perovuo (90minut.pl) (puolaksi) * Perovuon tiedot Veikkausliigan sivuilla * Joel Perovuo Soccerway-sivustolla Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
I Write Sins Not Tragedies

I Write Sins Not Tragedies on toinen single vaihtoehto-rockia soittavan yhtyeen Panic! at the Discon levyltä A Fever You Can't Sweat Out. Se julkaistiin 27. elokuuta 2006 CD-levynä ja 7" tuuman vinyylinä. Kappaleen on kirjoittanut kitaristi ja taustalaulaja Ryan Ross. Kappale kertoo tarinan hermostuneesta sulhasesta, joka kuulee hääpäivänään kahden häävieraan kertovan hänen morsiamensa olevan huora. Sulhanen tuntee olevansa avuton ja koettaa ymmärtää. Tosin on tulkittu, että tarinan kertoja ei ole sulhanen vaan hänen omatuntonsa. ==Kappaleet== UK 7" - helmikuu 2006 *A. "I Write Sins Not Tragedies" UK CD - helmikuu 2006 #"I Write Sins Not Tragedies" #"Nails for Breakfast, Tacks for Snacks" (Demo-versio) WMI CD - toukokuu 2006 #"I Write Sins Not Tragedies" - 3:10 #"Nails for Breakfast, Tacks for Snacks" (Demo- versio) - 3:57 #"The Only Difference Between Martyrdom and Suicide Is Press Coverage" (Tommie Sunshine Brooklyn Fire Remix) - 5:04 UK CD - lokakuu 2006 #"I Write Sins Not Tragedies" #"Karma Police" (Denver - live) UK 7" - lokakuu 2006 *A. "I Write Sins Not Tragedies" *B. "But It's Better If You Do" (Glasgow - live) UK 7" - lokakuu 2006 *A. "I Write Sins Not Tragedies" *B. "I Write Sins Not Tragedies" (Denver - live) CD - lokakuu 2006 #"I Write Sins Not Tragedies" #"Nails for Breakfast, Tacks for Snacks" (Demo-versio) #"The Only Difference Between Martyrdom and Suicide Is Press Coverage" (Tommie Sunshine Brooklyn Fire Remix) #"I Write Sins Not Tragedies" (video) == Musiikkivideo == Tämä on Panic! at the Discon ensimmäinen single, ja siitä on tehty musiikkivideo. Videossa on sirkus-teemaiset häät. Videon alussa morsian ja sulhanen (esittäjänä Daniel Isaac) ovat menossa naimisiin. Sulhasen sirkus- perheen riidan jälkeen morsian juoksee ulos, ja yksi häävieraista seuraa häntä. Sirkuksen johtajaa esittää Panic! at the Discon laulaja Brendon Urie, joka ohjaa sulhasen ulos, missä hänen morsiamensa ja häntä seurannut häävieras suutelevat toisiaan. Tämä on kohta, jossa huomataan, että Urie on itse asiassa ollut koko ajan sulhasen omatunto. Luokka:Vuoden 2006 kappaleet Luokka:Yhdysvaltalaiset rockkappaleet